สิวที่ไม่มีหัวสิว. เกิดจากอะไรค่ะ. และทำอย่างไรถึงจะให้หาย. และวิธีการลดแผลเป็นจากสิว. ทำอย่างไรที่จะลดเร็วค่ะ
สิว แบ่งคร่าวๆได้สี่ชนิดนะคะสิวอุดตันหัวขาว หรือสิวอุดตันที่ไม่มีรูเปิด จะขึ้นเป็นเม็ดคล้ายผดเล็กๆ ไม่คัน ไม่เจ็บสิวอุดตันหัวดำสิวอักเสบ เม็ดเล็กสิวอักเสบเม็ดใหญ่มาก เป็นถุงซิสต์ใต้ผิวหนังการรักษาสิวแต่ละชนิดจะแตกต่างกันไป กรณีที่พูดถึงอาจจะหมายถึงสิวอักเสบใช่มั้ยคะ โดยทั่วไป สิวที่ยังไม่เห็นหัวหนอง คนไข้จะเรียกว่าไม่มีหัว เพราะไม่สามารถกดหรือบีบเองได้ที่บ้าน ซึ่งแน่นอนค่ะ เป็นวิธีที่ผิด และยังมีส่วนทำให้รอยสิวนั้นอยู่นานขึ้นกว่าที่ควรจะเป็นวิธีรักษาสิวอักเสบมีดังนี้ใช้เจลหรือครีมแต้มสิวที่สามารถหาซื้อได้ทั่วไปตามร้านขายยา มักมีส่วนผสมของยาฆ่าเชื้อแบคทีเรีย หรือยาที่ทำให้สิวแห้งลง ถ้าอักเสบไม่มากและทาตั้งแต่เริ่มเจ็บๆ ยังอักเสบไม่มาก ยังไม่มีหนองเกิดขึ้น ส่วนใหญ่มักยุบได้ด้วยการทายาอย่างเดียวฉีดสิวอักเสบ ควรทำโดยแพทย์ เพราะแพทย์จะประเมินว่าเป็นสิวชนิดที่ฉีดได้หรือไม่ และควรฉีดอย่างไรเพื่อป้องกันการเป็นรอยบุ๋มจากยาฉีด ถ้าปล่อยสิวอักเสบไว้นานจนมีหนองเกิดขึ้นแล้ว แพทย์อาจจะทำการเอาหนองออกด้วยวิธีสะอาดปราศจากเชื้อไม่ให้การอักเสบลุกลาม (ต่างจากการบีบเองที่บ้าน)ผลที่ตามมาจากสิวอักเสบมีสองอย่าง แบบหายได้กับแบบไม่หายรอยสิวทั้งรอยแดงรอยดำ อัตราการหายเร็วหรือช้าขึ้นกับขนาดของสิว การกดบีบ สีผิวของคนไข้และการโดนแสงแดดค่ะ เช่น ถ้าผิวคล้ำหรือต้องตากแดดแรงๆ ทำให้รอยสิวคล้ำนานได้กว่าปกติแผลเป็นทั้งชนิดแผลเป็นนูนและหลุมสิวสรุปคือ ถ้าอยากให้รอยสิวหายเร็วควรทำดังนี้รักษาสิวอักเสบอย่างถูกวิธี เริ่มอักเสบต้องรีบแต้มสิว ถ้าเม็ดใหญ่มาก เป็นอยู่นานควรไปพบแพทย์ ไม่กดและบีบสิวเองทากันแดดสม่ำเสมอ หลีกเลี่ยงแสงแดดจัดใช้ยาทาลดรอยสิว เมื่อสิวยุบและแห้งดีแล้วกรณีเป็นรอยสิวนานมากจริงๆ เนื่องจากผิวคล้ำหรือดูแลสิวที่อักเสบผิดวิธี อาจจะต้องปรึกษาแพทย์เพื่อทำการรักษา เช่น ใช้กรดผลไม้ หรือเลเซ่อลบรอยกรณีเป็นรอยแผลเป็น ควรปรึกษาแพทย์ค่ะ อาจจะมีการใช้ยาทา ยาฉีด หรือเลเซ่อร่วมกัน